মামলা ও স্থানীয়সূত্রে জানাগেছে, উপজেলার কাদাই পূর্বপাড়া গ্রামের জনৈক এক ব্যক্তির মেয়ে (৪) রাঙ্গামাটি শিশু শিখন কানন স্কুলের শিশু শ্রেণীর শিক্ষার্থী। শুক্রবার বিকালে সে তার বাড়ীর আঙ্গিনায় খেলাধুলা করছিল। এসময় একই গ্রামের লুৎফর রহমানের ছেলে কালেরপাড়া উচ্চ বিদ্যালয়ের ৬ষ্ঠ শ্রেণীর ছাত্র আবু নাইম ওই শিশুকে কৌশলে তার বাড়ীতে নিয়ে যায়। একপর্যায়ে নাইম তার ঘরের দরজা বন্ধ করে ওই শিশুকে জোড়পূর্বক ধর্ষন করতে থাকে। এসময় ওই শিশুর চিৎকারে আশপাশের লোকজন ছুটে এসে তাকে রক্তাক্ত অবস্থায় উদ্ধার করে। পরে শিশুটির অবস্থার অবনতি হলে তাকে বগুড়া শহীদ জিয়াউর রহমান মেডিকেল কলেজ হাসপাতালে ভর্তি করা হয়েছে।